[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000008", "text": "Mae gan raglen gyfredol y Cronfeydd Strwythurol Ewropeaidd brojectau fydd yn rhedeg mewn i 2023. Nawr ein bod wedi gadael yr Undeb Ewropeaidd, fe wyddom na fyddwn yn derbyn unrhyw gyllid pellach yn uniongyrchol o Ewrop."}, {"text_idx": "#000012", "text": "Bydd y gronfa\u2019n cael ei gweinyddu gan awdurdodau lleol a fydd yn cydlynu ceisiadau ar draws mudiadau o fewn eu hardaloedd. Gall hyn gynnwys mudiadau\u2019r sector gwirfoddol. Bydd pob awdurdod lleol yn gallu cyflwyno portffolio o brosiectau hyd at gyfanswm o \u00a33 miliwn. Disgwylir y caiff cyhoeddiadau yngly\u0302n a\u0302 phrojectau eu gwneud ddiwedd Mis Gorffennaf a rhaid i bob gweithgarwch project gael ei gwblhau erbyn Mis Mawrth 2022."}, {"text_idx": "#000022", "text": "Ar hyn o bryd does dim rhagor o wybodaeth wedi cael ei rannu yngly\u0302n a\u0302\u2019r Gronfa Ffyniant Gyffredin na\u2019r ardal ddaearyddol a wasanaethir ganddi. Disgwylir i\u2019r gronfa hon gymryd lle Cronfa Gymdeithasol Ewrop a bod y gyfrifol am feysydd tebyg o weithgarwch i\u2019r Gronfa Adnewyddu Cymunedau. Disgwylir manylion pellach yn yr hydref."}, {"text_idx": "#000023", "text": "Bydd y Gronfa Lefelu yn buddsoddi mewn seilwaith sy\u2019n gwella bywyd bob dydd ledled y DU, gan gynnwys adfywio\u2019r stryd fawr a chanol trefi, prosiectau trafnidiaeth leol ac asedau diwylliannol a threftadaeth. Cafodd ardaloedd ar draws y DU eu dethol, er mwyn blaenoriaethu cyllido."}, {"text_idx": "#000024", "text": "Bydd y gronfa\u2019n cael ei chyflwyno drwy awdurdodau lleol yng Nghymru. Bydd gan Aelodau Seneddol ro\u0302l wrth \u2018gefnogi un cynnig sy\u2019n flaenoriaeth yn eu tyb nhw\u2019. Gellir gweld mwy o fanylion ar hyn yn adran 3.2 a 3.7 y prosbectws (gweler y ddolen gyswllt uchod)."}, {"text_idx": "#000025", "text": "Bydd y gronfa\u2019n canolbwyntio ar fuddsoddiad sydd angen hyd at \u00a320 miliwn o gyllid. Bydd cynigion mwy o faint yn cael eu derbyn ar gyfer trafnidiaeth (\u00a320-50 miliwn)."}, {"text_idx": "#000026", "text": "Er mwyn gwneud cais am fuddsoddiad, rhaid i Awdurdodau Lleol gyflwyno\u2019u ceisiadau i\u2019r Weinyddiaeth Dai, Cymunedau a Llywodraeth Leol erbyn hanner dydd, Dydd Gwener, Mehefin 18, 2021. Disgwylir y bydd Llywodraeth y DU yn gwneud penderfyniadau buddsoddi ar gyfer y cylch cyllido hwn erbyn hydref 2021."}, {"text_idx": "#000028", "text": "Bydd llywodraeth y DU yn creu Cronfa Berchnogaeth Gymunedol newydd o \u00a3150 miliwn i helpu i sicrhau y gall cymunedau ledled y DU barhau i elwa o\u2019r cyfleusterau ac amwynderau lleol sydd fwyaf pwysig iddyn nhw. O dymor yr haf, bydd grwpiau cymunedol yn gallu gwneud cais am hyd at \u00a3250,000 o arian cyfatebol i\u2019w helpu i brynu asedau lleol er mwyn eu rhedeg fel busnesau sy\u2019n eiddo i\u2019r gymuned."}, {"text_idx": "#000029", "text": "Mewn achosion eithriadol, bydd hyd at \u00a31 miliwn o arian cyfatebol ar gael i helpu i sefydlu clybiau chwaraeon sy\u2019n eiddo i\u2019r gymuned neu i brynu caeau chwaraeon sydd mewn perygl o gael eu colli gan y gymuned. Bydd hyn yn helpu i sicrhau y gall rhannau pwysig o\u2019r gwead cymdeithasol \u2013 fel tafarndai, clybiau chwaraeon, theatrau ac adeiladau\u2019r swyddfa bost \u2013 barhau i chwarae rhan ganolog mewn trefni a phentrefi ledled y DU."}, {"text_idx": "#000030", "text": "Bydd cylch cais cyntaf y Gronfa Berchnogaeth Gymunedol ar agor erbyn Mehefin 2012. Caiff prosbectws ceisiadau llawn ei gyhoeddi yn gyfochrog a\u0302 hyn."}, {"text_idx": "#000031", "text": "Cynllun Llywodraeth y DU yw Cynllun Turing i gymryd lle project Erasmus+. Mae\u2019r cynllun yn cynnig cyfleoedd ariannu i sefydliadau yn y sectorau addysg uwch, ysgolion, addysg bellach, addysg alwedigaethol a hyfforddiant."}, {"text_idx": "#000032", "text": "Anogir sefydliadau i danysgrifio i wefan y cynllun er mwyn cael mwy o wybodaeth ac fe ga\u0302nt eu hysbysu pan fydd y cyfleoedd ariannu yn mynd yn fyw."}, {"text_idx": "#000034", "text": "Bydd y cynllun yn galluogi dysgwyr a staff o Gymru a\u2019r rhai sy\u2019n dod i astudio neu weithio yma, i barhau i elwa o gyfnewidfeydd rhyngwladol mewn ffordd debyg i\u2019r cyfleoedd a gafwyd o dan Erasmus+, nid yn unig yn Ewrop ond ymhellach i ffwrdd hefyd."}, {"text_idx": "#000036", "text": "Un ffynhonnell o arian mae\u2019r DU yn parhau i fod yn gymwys i wneud cais amdano yw Horizon Ewrop. Rhaglen ariannu allweddol yr UE ar gyfer ymchwil ac arloesedd yw Horizon Europe ac mae ganddo gyllideb o \u20ac95.5 biliwn. Mae\u2019n mynd i\u2019r afael a\u0302 newid hinsawdd, yn helpu i gyflawni Nodau Datblygiad Cynaliadwy\u2019r Cenhedloedd Unedig ac yn hybu ysfa gystadleuol a thwf yr UE."}, {"text_idx": "#000037", "text": "Gellir dod o hyd i fwy o wybodaeth yngly\u0302n a\u0302 sut mae gwneud cais yma."}]